
ANNEX I
MINUTA DE CONVENI DE SUBVENCIÓ NOMINATIVA EN FAVOR DE L’AGRUPACIÓ DE DEFENSA FORESTAL DE VANDELLÒS (ADF-056) PER REALITZAR UNA FRANJA DE BAIXA CÀRREGA DE COMBUSTIBLE AL CAMÍ COLL ROIG

Vandellòs i l’Hospitalet de l’Infant, agost 2025
REUNITS
D’una part la senyora Assumpció Castellví Auví amb NIF 39864814H, en qualitat d’alcaldessa de l’Ajuntament de Vandellòs i l’Hospitalet de l’Infant, facultada expressament per aquest acte per acord de Junta de Govern Local de ----------------2025.
I de l’altra, el senyor Genís Domènech Coll, major d’edat, amb NIF 39925567M, en qualitat de president de l’Agrupació de Defensa Forestal Vandellòs (ADF-056).

Ambdues parts es reconeixen mútuament la capacitat legal i necessària per contractar i obligar-se en conseqüència, de mutu acord,
 
MANIFESTEN
1- Que el foment i l’administració dels interessos propis del municipi formen part del nucli competencial dels Ajuntaments en virtut del que disposen els articles 11 i 25 de la Llei 7/1985 de 2 d’abril, reguladora de les bases de règim local i l’article 66 del Text Refós de la Llei municipal i de règim local de Catalunya aprovat per Decret Legislatiu 2/2003, de 28 d’abril.
2. Vist que segons disposa l’article 28 de la Llei general de subvencions 38/2003, de 17 de novembre, la resolució de la concessió i en el seu cas, els convenis a través del qual es canalitzin aquestes subvencions establiran les condicions i compromisos aplicables de conformitat amb el que disposa la Llei.
3. Que els convenis constitueixen l’instrument habitual per a canalitzar les subvencions previstes als pressupostos de les corporacions locals, d’acord amb el que disposen els articles 22.2 a) i 28.1 de la Llei 38/2003, de 17 de novembre, general de subvencions, l’article 65,3 del RD 887/2006, de 21 de juliol, Reglament de la llei.
4. Que l’Ajuntament de Vandellòs i l’Hospitalet de l’Infant ha aprovat atorgar una subvenció prevista nominativament en el Pressupost Municipal de 2025 a l’ADF Vandellòs per a la protecció i la defensa dels ecosistemes forestals d’aquest municipi per valor de 4.794,32 €.
Per tot això, ambdues parts, de comú acord formalitzen aquest conveni amb subjecció a les següents
CLÀUSULES
Primera- L’objecte de la subvenció s’aplica per les actuacions locals de prevenció d’incendis forestals en concret la realització d’una franja de baixa càrrega de combustible al camí Coll Roig.
Aquesta actuació ascendeix a un total de 18.894,32€ dels quals la Diputació en subvenciona 14.100,00€ i l’Ajuntament de Vandellòs i l’Hospitalet de l’Infant aporta l’import restant de 4.794,32€
Segona.- Les despeses inherents a l’atorgament de la subvenció esmentada s’imputaran a l’aplicació pressupostària 2025-18-1721-48006, «subvenció ADF franges Camí Coll Roig».
Tercera.- S’entendrà acceptada la subvenció des del moment en que la part beneficiària signi la minuta del conveni.
Quarta- La subvenció va destinada a finançar les actuacions de la franja de Baixa càrrega de combustible al camí Coll Roig.
Cinquena- S’atorgarà una bestreta del 100% de l’import de la subvenció prevista de 4.794,32€. A aquests efectes, s’ha d’incorporar a l’expedient que es tramiti per al pagament total o parcial de la subvenció, la certificació expedida per l’òrgan encarregat del seguiment de la subvenció (en aquest cas, el departament de medi ambient municipal), en què quedi de manifest:
a) que no ha estat dictada resolució declarativa de la procedència del reintegrament de la subvenció o de la pèrdua del dret al cobrament d’aquesta per alguna de les causes que preveu l’article 37 de la Llei general de subvencions;
b) que no ha estat acordada per l’òrgan concedent de la subvenció, com a mesura cautelar, la retenció dels lliuraments de pagament o de les quantitats pendents d’abonar al beneficiari o entitat col·laboradora, referits a la mateixa subvenció.
Sisena- El beneficiari haurà de justificar la realització de l’activitat subvencionada abans del  30 d’abril de 2026, presentant a l’Ajuntament factures amb tots els requisits legalment establerts o còpia autenticada d’aquestes, pels imports i conceptes corresponents a les despeses efectivament realitzades en les activitats o programes subvencionats, justificants de pagament, juntament amb una descripció de les activitats que han motivat aquestes despeses.
La no justificació dels ajuts comportarà a l’ens que l’ha rebut reintegrar-la en la seva totalitat. De la mateixa manera es procedirà al reintegrament, constatat l’escreix obtingut sobre el cost de l’activitat subvencionada.
Setena.- Les subvencions atorgades són compatibles amb altres ajuts d’entitats públiques o privades o de particulars però en cap cas aquestes més l’import de la subvenció atorgada per l’Ajuntament, poden superar el cost de l’activitat. Els beneficiaris de la subvenció estan obligats a posar en coneixement de l’Ajuntament tots els ajuts que rebin de per a les activitats subvencionades.
Vuitena.- En tot allò no previst en aquest conveni, s’estarà al que estableix el RD 887/2006 de 21 de juliol i la Llei 38/2003, de 17 de novembre, general de subvencions.

I perquè així consti, i als efectes legals oportuns, ambdues parts en prova de conformitat signen aquest conveni per duplicat i a un sol efecte en el lloc i la data indicats a sobre.

L’Alcaldessa                                                                      El president de l’ADF
Assumpció Castellvi Auví			                     Genís Domènech Coll

